Document ID: /roh_data/filtered/fineweb-2-filterrobots_roh.jsonl.gz/15629

Il 2011 èn vegnids preschentads plans per in pausadi cun motel e tancadi curt avant l'entrada dal tunnel da San Bernardino. La vischnanca da Valragn e la regenza grischuna han acceptà la midada d'intent da la zona. Ed il 2012 è lura schizunt vegnida inoltrada ina dumonda da construcziun - concrets èn ils plans dentant mai vegnids.
La firma M&G Contract SA posseda bain anc la parcella da 2'630 meters quadrat - ils responsabels n'èn dentant betg cuntanschibels e la vischnanca na sa er betg dapli. Il permiss da construcziun è scrudà il november 2017, ina nova dumonda n'è betg vengida inoltrada. Il project «Grossmatta» quintava ina giada cun investiziuns da 20 milliuns francs. Ussa è quest project gia bunamain emblidà e prest mess ad acta.
RR actualitad 11:00